ich han hüt de zweiti schueltag gha und wänns sich wiiterhin is grässliche steigered chum ich i 3 wuche wider hei. geschter bini mal pünktlich uf di 15vor 11i det ane. am 11i het selle afange. han mis klassezimmerusfindig gmacht und bin det ane. niemert. gwarted bis am 10.55... niemert. gwarted bis am 11.05... niemert. denn bini mal zu ere andere klass go fröge, da meint die dame "that's my husbad, yeah, but he's still at home. he's comming at 1 o' clock" wunderbar, hä?! bini hald is office und han mer e neui klass geh la. (will s andere en 11ti-klass-klasserum gsi wär) das hett öppe 20min in asprch gnah und denn bini 25min zspat i i es schuelzimmer gstapft. fasch nöd peinlich, naaaai!! und das scho am erschte schueltag! jääänu hani dänkt, s chunt nur besser. falsch dänkt. denn bini mal zum lehrer und han em mis problem erchlärt und er mir denn de ganz chram wo er de klass scho erchlärt gha hät... denn bini aneghockt. näbed so 3 meitli wo so e mischig zwüsche baby-style und punk-girls gha hend. sind alles so tisch im schuelzimmer verteilt gsi. eigentlich hetti welle näb sones meitli hocke wo so blondi haar hät (ashly oder ashley kei ahnig, wini usägfunde ha) aber det hetti müäsä en stuel fürächrame und ich han nöd noomeh welle uffellig umästah, woni scho so vill zspat cho bin. die meitli hen nüt mit mir gredet... ganz toll. aber s isch ja nur 1h gsi. denn hemmer chli gwarted und irgedwen hani mal so chli id rundi gfrögt uf was mir denn eigetnlich warted. "the bell should ring" but the bell did not ring! denn simmer hald eifach gange. und ich again zum office wil ich nämli kein stundeplan becho han. also die im office känned jetzt all min vorname... tschulia sal sval slav saol NAAAIII!! SAVOL... wua, sin das holi hirnis det! egal. (wänns nur die wäred) han denn de stundeplan gha und bin hei. am namitag sind d anthea und ich go ralph und gina bsueche und han mal wider de härzig liam gseh.